

**Ο Αντιπρόεδρος του ΚΟΑ συνάντησε τους σκοπευτές μας**

Ο Αντιπρόεδρος του Κυπριακού Οργανισμού Αθλητισμού και Πρόεδρος της Επιτροπής Υψηλής Επίδοσης Κωστάκης Κουκκουλλής επισκέφθηκε το Ολυμπιακό Σκοπευτήριο Λάρνακας, την Τρίτη 21 Μαρτίου 2023.

Εκεί συναντήθηκε με τους σκοπευτές μας Άντρη Ελευθέριου, Κωνσταντίνα Νικολάου και Γιώργο Αχιλλέως, καθώς και με τους προπονητές τους. Μίλησε μαζί τους για όσα τους απασχολούν, ενημερώθηκε για την προετοιμασία τους ενόψει των επόμενων αγώνων τους και επανέλαβε τη σταθερή και διαχρονική στήριξη του Οργανισμού προς την σκοποβολή και τους σκοπευτές μας που έχουν τιμήσει επανειλημμένως την Κύπρο μας με τις διαρκείς επιτυχίες τους σε διεθνείς διοργανώσεις.